burgasdotpro/wikipedia huggingface dataset:
Sydney (Nové Škótsko)

Sydney je kanadské mesto a obec v provincii Nové Škótsko. Je súčasťou administratívnej oblasti "Cape Breton Regional Municipality", ktorá vznikla v roku 1996 pri novom administratívnom členení Nového Škótska. Nachádza v severovýchodnej časti provincie na ostrove Cape Breton, vzniklo v 18. storočí a bolo pomenované po britskom ministrovi vnútra, Thomasovi Townshendovi, prvému vikomtovi zo Sydney. 
Ekonomika a infraštruktúra.
V 20. storočí v meste existovali oceliarne a uhoľné bane, ktoré ale boli v roku 2001 uzatvorené. Mesto odvtedy trpelo vysťahovalectvom a starnutím populácie. Nové investície do infraštruktúry, modernizácia prístavu v Sydney v roku 2012 a vytvorenie centra pre udržateľný rozvoj pri miestnej univerzite majú za cieľ vytvoriť stovky pracovných príležitostí a boli významným impulzom rozvoja mesta. Neďaleko Sydney sídli Cape Breton University.
Šport.
Multifunkčná aréna Centre 200 je domovom klubu Cape Breton Screaming Eagles, ktorý hráva v Quebec Major Junior Hockey League. Štadión bol v roku 2003 spolu s Halifaxom dejiskom hokejových Majstrovstiev sveta v ľadovom hokeji hráčov do 20 rokov a v roku 2008 dejiskom Subway Super Series, každoročného stretnutia juniorských klubov a výberov kanadského a ruského hokeja.
Irish Ice Hockey League

Irish Ice Hockey League () je najvyššia profesionálna hokejová liga v Írsku. Oficiálna súťaž bola založená v roku 2007, amatérska liga existovala už od roku 1970.
Slovinská hokejová liga

Slovinská hokejová liga () je najvyššia profesionálna hokejová liga v Slovinsku. Bola založená v roku 1992. Po založení Slohokej ligy v roku 2009 sa z nej stal krátky turnaj na konci sezóny medzi slovinskými tímami zúčastňujúcimi sa EBEL a Slohokej ligy.
Nemzeti dal

Nemzeti dal (slovensky "Národná pieseň") známa aj ako Talpra, Magyar! alebo Talpra Magyar! (slovensky Hore sa, Maďar! alebo Hor sa, Maďar!) je názov vlasteneckej básne, ktorú napísal romantický maďarský básnik Sándor Petőfi. Báseň prvýkrát predniesol 15. marca 1848 v Pešti na záver toho, ako vystúpil spolu s maďarskou mládežou a ich revolučným programom, v ktorom v 12 bodoch žiadali slobodu, rovnosť a bratstvo. Báseň sa stala veľmi populárna, Ján Botto na ňu vytvoril ponášku.
Text.
Talpra magyar, hí a haza!
Itt az idő, most vagy soha!
Rabok legyünk, vagy szabadok?
Ez a kérdés, válasszatok! -
A magyarok istenére
Esküszünk,
Esküszünk, hogy rabok tovább
Nem leszünk!
Rabok voltunk mostanáig,
Kárhozottak ősapáink,
Kik szabadon éltek-haltak,
Szolgaföldben nem nyughatnak.
A magyarok istenére
Esküszünk,
Esküszünk, hogy rabok tovább
Nem leszünk!
Sehonnai bitang ember,
Ki most, ha kell, halni nem mer,
Kinek drágább rongy élete,
Mint a haza becsülete.
A magyarok istenére
Esküszünk,
Esküszünk, hogy rabok tovább
Nem leszünk!
Fényesebb a láncnál a kard,
Jobban ékesíti a kart,
És mi mégis láncot hordunk!
Ide veled, régi kardunk!
A magyarok istenére
Esküszünk,
Esküszünk, hogy rabok tovább
Nem leszünk!
A magyar név megint szép lesz,
Méltó régi nagy hiréhez;
Mit rákentek a századok,
Lemossuk a gyalázatot!
A magyarok istenére
Esküszünk,
Esküszünk, hogy rabok tovább
Nem leszünk!
Hol sírjaink domborulnak,
Unokáink leborulnak,
És áldó imádság mellett
Mondják el szent neveinket.
A magyarok istenére
Esküszünk,
Esküszünk, hogy rabok tovább
Nem leszünk!
Zoznam literárnych článkov/Å

Tento index bol automaticky vygenerovaný podľa tejto . Obsahuje 2 články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
åk.
Åke Holmberg
ås.
Åsne Seierstadová
Piesočná duna

Piesočná duna (iné názvy: piesková duna, piesočný/pieskový presyp, duna, presyp) je morfologicky výrazný pahorok (násyp) vetrom naviateho piesku. Vzniká prevažne v púštnych oblastiach alebo vplyvom veterného odnosu častíc v oblasti plážového pobrežia.
Piesočná duna je tvorená z drobných piesočných zrniek, ktoré sú veternou silou neustále prenášané z jedného miesta na iné pomocou "saltácie" (pohyb, počas ktorého je častica váľaná po povrchu). Postupným tlačením častíc sa na istom mieste začne akumulovať dostatočné množstvo častíc, ktoré začnú tvoriť "presyp". Akumulácia často vzniká v oblastiach, kde je prirodzená zábrana veternému prúdenie a alebo miesto, kde dochádza k zmenšeniu rýchlosti vetra.
Podľa smeru prevažujúceho vetra sa utvárajú určité druhy dún, ktoré sú typické pre určité oblasti a ktoré nám napovedajú o prevládajúcom veternom prúde v oblasti.
Podľa prúdení vetra, ktorý tlačí častice rozdeľujeme duny na niekoľko druhov:
Prachová búrka

Piesočná búrka alebo prachová búrka je zvláštny atmosférický jav, keď sa následkom pohybu vzduchových más zdvíha do atmosféry drobný prachový materiál či piesok, ktorý sa následne vďaka pohybu más presúva do nových oblastí. Zvírený materiál je transportovaný a následne ukladaný v nových oblastiach.
Piesočné búrky sú typické pre arídne oblasti, kde nie je povrch krytý sústavnou vegetačnou pokrývkou, ktorá by zabraňovala ľahkému uchopeniu malých častí a ich prenosu. Najčastejšie sa s nimi stretávame v púštnych oblastiach na Zemi ako napríklad v oblasti Sahary, ale boli pozorované tiež na Marse, kde občas dosahujú globálne rozmery, keď je celá atmosféra planéty zasiahnutá podobnými búrkami.
Piesočné búrky sú nebezpečné z niekoľkých dôvodov: znižujú viditeľnosť na nulu, sú schopné zasypať rozsiahle oblasti mocnými vrstvami či majú silný abrazívny efekt. Piesočné búrky majú silnú unášavú schopnosť, a to aj na veľkú vzdialenosť. Sú doložené prípady, keď jemný piesok zo Sahary dopadol v oblastiach Európy na Alpy. Niektoré štúdie naznačujú, že prach z piesočných búrok čiastočne ovplyvňuje vznik hurikánov nad Atlantikom.
Max Payne 3

Max Payne 3 je tretí diel multiplatformovej počítačovej hry firmy Rockstar Vancouver. Typovo sa jedná o akčnú hru („strielačku“). Hra bola oficiálne vydaná 15. mája 2012 pre platformy XBOX 360 a PS3 a 1. júna 2012 pre PC. 
&lt;br&gt;Hra má 2 známe DLC: 
Dej.
Max Payne 3 sa odohráva v Sao Paule (retrospektívne misie v New Jersey). Max pracuje tentoraz pre rodinu Branco – Rodriga, Fabiannu, Viktora a Marcela. Jeho spolupracovníkom je Raul Passos, neskôr sa stretne aj s inšpektorom Wilsonom Da Silvom.
Vega 2

Vega 2 je jedna z dvoch sovietskych kozmických sond vypustených v rámci programu Vega, ktoré boli určené na výskum planéty Venuše a Halleyovej kométy. Bola vypustená 21. decembra 1984 z kozmodrómu Bajkonur v Kazachstane týždeň po sonde (dvojčati) Vega 1. V katalógu COSPAR bola označená ako 1984-128A.
Popis a vybavenie sondy.
Vega 2 bola trojosovo stabilizovaná sonda. Konštrukcia bola odvodená od sond z programu Venera a bola zhodná, s konštrukciou sondy Vega 1. Základ konštrukcie tvorili nádrže s KPL pre systém orientácie, stabilizácie a korekcie dráhy, ku ktorým bol pripevnený toroidálny prístrojový úsek. Z boku boli slnečné panely a parabolická smerovaná anténa. Na strane k Slnku boli systémy astroorientácie. Vybavenie sondy bolo umiestnené na telese sondy (prístroje, ktoré nevyžadujú presnú orientáciu), na výklopných tyčiach (elektromagnetické prístroje) a tiež na plošine ASP-G (Č), ktorá bola vyrobená v Československu. Na prieskum Venuše bol určený aj zostupový modul (COSPAR 1984-128E) s pristávacím puzdrom a aerostatom, ktorý slúžil na prieskum Venušinej atmosféry.
Vybavenie:
Priebeh misie.
Sonda bola vypustená 21. decembra 1984 z kozmodrómu Bajkonur v Kazachstane. V apríli 1985 sa pravidelne aktivovali prístroje na meranie medziplanetárneho priestoru a charakteristiky kometárnej hmoty. 13. júna 1985 sa od sondy oddelil zostupový modul určený na výskum Venuše. Potom sonda uskutočnila motorický manéver, ktorý ju naviedol na dráhu, ktorá míňala planétu vo vzdialenosti asi 39 000 km. Sonda Vega 2 začala s výskumom Halleyovej kométy 7. marca a dva dni potom, 9. marca 1986 prelietla sonda vo vzdialenosti 8 200 km od jadra kométy. Získala odtiaľ cez 700 snímkov z rozlíšením až 120 metrov. Posledné meranie kométy 1P/Halley sa uskutočnilo o dva dni neskôr. Potom sonda pokračovala vo výskume medziplanetárneho priestoru.
Obe sondy splnili svoju úlohu obdobným spôsobom, program Vega bol teda úspešný.
Majstrovstvá sveta vo vodnom slalome

Majstrovstvá sveta vo vodnom slalome je najvyššie medzinárodné podujatie vo vodnom slalome, ktoré riadi Medzinárodná kanoistická federácia (ICF). Ich história siaha do roku 1949, keď sa vo Švajčiarsku konali prvé majstrovstvá sveta. Od roku 2002 prebiehajú každoročne, výnimkou sú roky, kedy sa konajú Letné olympijské hry. 
Majstrovstvá prebiehajú v 11 disciplínach, 6 individuálnych a 5 tímových (tzv. hliadkach). V rokoch 19551981 sa konali aj disciplíny zmiešaných družstiev v kategórii C2 a C2 hliadok. Kategória C2 mix sa vrátila do programu MS v roku 2017.
Česko Slovensko má talent 2010

Česko Slovensko má talent 2010 je prvá séria medzinárodnej televíznej talentovej súťaže Česko Slovensko má talent, vysielanej na TV JOJ (Slovensko) a TV Prima (Česko). Táto séria sa začala vysielať 29. augusta 2010. Moderátormi celej show boli Martin „Pyco“ Rausch a Jakub Prachař. Porota bola zložená z tria Jan Kraus, Lucie Bílá a Jaro Slávik. 
Víťazom sa stalo duo akrobatov z Česka, Dae Men. Získali 100 000 € a možnosť vystúpiť v Las Vegas.
Kastingy.
Celkovo sa uskutočnilo sedem kastingových kôl: 
Semifinále.
Prvé semifinále bolo naživo vysielané 10. októbra. Ďalších šesť semifinálových kôl prebehlo 17., 24. a 31. októbra, 7., 14. a 21. novembra. Všetkých sedem kôl sa konalo v pavilóne Z Brnianskeho výstaviska.
1. semifinále.
"Vystupovali víťazi Slovensko má Talent OLD SCHOOL BROTHERS."
5. semifinále.
"Vystúpil raper Rytmus"
6. semifinále.
"Vystúpila Marta Jandová a jej skupina Die Happy."
Finále.
Finálové kolo prebehlo 28. novembra. Umiestnené bolo do pavilónu Z Brnianskeho výstaviska.
KS Toruń

KS Toruń je profesionálny poľský hokejový tím v meste Toruň, ktorý pôsobí v najvyššej poľskej hokejovej lige. Bol založený v roku 1924.
GKS Tychy (ľadový hokej)

GKS Tychy je profesionálny poľský hokejový tím v Tychách, ktorý pôsobí v najvyššej poľskej hokejovej lige. Bol založený v roku 1971.
TH Aksam Unia Oświęcim

TH Aksam Unia Oświęcim je profesionálny poľský hokejový tím v meste Osvienčim, ktorý pôsobí v najvyššej poľskej hokejovej lige. Bol založený v roku 1946.
JKH GKS Jastrzębie

JKH GKS Jastrzębie je profesionálny poľský hokejový tím v meste Jastrzębie-Zdrój, ktorý pôsobí v najvyššej poľskej hokejovej lige. Bol založený v roku 1963.
K. C. Irving Regional Centre

K. C. Irving Regional Centre je hokejový štadión v meste Bathurst v kanadskej provincii New Brunswick. Je domovskou arénou tímu Acadie–Bathurst Titan, účastníkovi QMJHL. Štadión nesie názov podnikateľa Kennetha Collina Irvinga. V roku 2003 bol jedným z usporiadateľov Canada Games (kanadských hier), športového podujatia amatérskych športovcov krajiny.
Česká sliepka zlatokropenatá

Česká sliepka zlatokropenatá je české plemeno sliepky, ktoré sa chová predovšetkým ako nosné.
Charakteristika plemena.
Česká sliepka zlatokropenatá je pôvodné staré krajové plemeno. Vyznačuje sa veľmi živým temperamentom, ostražitosťou až plachosťou a značnou otužilosťou. Tieto vlastnosti ju predurčujú na chov vo veľkých výbehoch. Je to plemeno je ľahkého typu, stredného telesného rámca, s dobre osvaleným trupom valcovitého tvaru, stredne vysokého postoja, s menšou hlavou s jemným listovým hrebeňom a s vyššie neseným, bohatým chvostom. 
Farba kože je biela. Znáška je 150 – 190 vajec s krémovo sfarbenou až svetlo hnedou škrupinkou, hmotnosť vajca je 55 g. Sliepky majú vyvinutý materský pud, sú dobrými kvočkami, ktoré nielen dobre vodia kuriatka, ale ich tiež vysedia.
Zagłębie Sosnowiec (ľadový hokej)

Zagłębie Sosnowiec je profesionálny poľský hokejový tím v meste Sosnowiec, ktorý pôsobí v najvyššej poľskej hokejovej lige. Bol založený v roku 1934.
Comarch Cracovia

Comarch Cracovia, v minulosti KS Cracovia je profesionálny poľský hokejový tím v meste Krakov, ktorý pôsobí v najvyššej poľskej hokejovej lige. Bol založený v roku 1923.
Colisée de Rimouski

Colisée de Rimouski je hokejový štadión v meste Rimouski v kanadskej provincii Quebec. Je domovskou arénou tímu Océanic de Rimouski, účastníka QMJHL. V roku 2008 prešiel rozsiahlou rekonštrukciou a v tom istom roku bol miestom udeľovania ocenenia Memorial Cup. V roku 2003 bol miestom konania Subway Super Series, každoročného stretnutia nádejí kanadského a ruského hokeja. Aréna je tiež miesto, kde sa konajú koncerty a spoločenské podujatia.
David Boreanaz

David Patrick Boreanaz (* 16. máj 1969, Buffalo, New York, Spojené štáty) je americký herec, ktorý sa stal známy rolou upíra Angela v televíznom seriáli "Buffy, premožiteľka upírov" a "Angel". Známy je tiež rolou agenta FBI Seeleyho Bootha zo seriálu "Kosti" (2017).
Život.
Jeho otec Dave Roberts, vl. menom David Thomas Boreanaz, sa stal známy ako moderátor predpovede počasia na stanici WPVI-TV, jeho matka Patti pracovala v cestovnom ruchu. David má slovenské a talianske korene.
Stať sa hercom bolo jeho snom už od detstva. Keď mal šesť rokov videl predstavenie "The King and I" v hlavnej úlohe s Yulom Brynnerem. Od tej doby šiel za svojim snom. Vyštudoval herectvo v New Yorku, a po skočení štúdia sa presťahoval do Los Angeles. Zo začiatku nemal veľa ponúk, dostával len menšie role napr. v seriáli "Ženatý so záväzkami". Najväčšieho úspechu sa dočkal v seriáli "Buffy premožiteľka upírov". Po niekoľkých filmoch sa vrátil opäť k seriálu, tentokrát detektívnemu pod názvom "Kosti". 
David je druhýkrát ženatý. Jeho prvá žena bola herečka Ingrid Quinnová, s ktorou sa oženil 7. júna 1997, o dva roky neskôr sa rozviedli. Jeho druhá žena je takisto herečka Jaime Bergmanová, ktorú si vzal 24. novembra 2001. 1. mája sa im narodil syn Jaden Rayne.
Majstrovstvá sveta vo futbale žien do 20 rokov 2012

Majstrovstvá sveta vo futbale žien do 20 rokov 2012 boli šieste majstrovstvá sveta vo futbale žien v tejto juniorskej vekovej kategórii, pričom prvé dva ročníky sa hrali ako Majstrovstvá sveta žien do 19 rokov. Záverečný turnaj Majstrovstiev sveta 2012 sa uskutočnil v dňoch 19. augusta – 8. septembra 2012 v Japonsku za účasti šestnástich juniorských ženských reprezentačných družstiev.
Tieto majstrovstvá sa mali pôvodne konať v Uzbekistane. Keďže tamojší organizátori nedávali záruky, že budú splnené podmienky FIFA pre organizovanie šampionátu, v decembri 2011 výkonný výbor FIFA rozhodol odobrať Uzbekistanu usporiadateľské práva. Ako náhradná krajina bolo 8. februára 2012 určené Japonsko. 
Slovensko malo na týchto majstrovstvách zastúpenie v osobe asistentky rozhodkyne Márie Súkeníkovej (rod. Lisická), ktorá je manželkou bývalého futbalistu MŠK Žilina a v úlohe asistentky rozhodkyne pôsobila aj vo finálovom stretnutí.
Pozri aj.
Majstrovstvá sveta vo futbale žien do 17 rokov 2012
KHL Mladost

KHL Mladost je profesionálny chorvátsky hokejový tím v meste Záhreb, ktorý pôsobí v najvyššej chorvátskej hokejovej lige. Bol založený v roku 1947.
Vålerenga Ishockey

Vålerenga Ishockey je profesionálny nórsky hokejový tím, sídliaci v meste Oslo, ktorý pôsobí v najvyššej nórskej súťaži – GET-ligaen. Bol založený v roku 1913.
Úspechy.
 Nórsky majster "(26)":
Storhamar Dragons

Storhamar Dragons je profesionálny nórsky hokejový tím, sídliaci v meste Hamar, ktorý pôsobí v najvyššej nórskej súťaži – GET-ligaen. Bol založený v roku 1957.
Acidimetria

Acidimetria je súbor titračných metód na stanovenie obsahu zásaditých látok neutralizáciou. Je založená na protolytickej reakcii medzi základnou látkou (tzv. titrant), ktorú tvorí vodný roztok silnej anorganickej kyseliny so známou koncentráciou, a stanovovanou látkou (tzv. titrand). K tomu sa pridáva acidobázický indikátor, ktorý v bode ekvivalencie farebne indikuje zmenu pH. Koncový bod titrácie je možné stanoviť rôznym spôsobom - napríklad vizuálne, zmenou absorbancie, vodivosti a podobne.
Táto metóda umožňuje stanovenie zásad (organických i anorganických), solí silných zásad, solí slabých kyselín, ale i napr. dusík v organických látkach. Na slabé zásady je možné využiť titráciu v nevodnom prostredí.
Centre Air Creebec

Centre Air Creebec (bývalý názov "Palais des Sports") je hokejový štadión v kanadskom meste Val-d'Or v provincii Quebec. Je domovskou arénou tímu Val-d'Or Foreurs, ktorý hrá v Quebec Major Junior Hockey League. Štadión bol otvorený v roku 1949 a od roku 2005 nesie názov miestnej leteckej spoločnosti "Air Creebec".
LTE

LTE (skratka z angl. "3GPP Long Term Evolution", niekedy sa nazýva aj ako "4G LTE alebo len 4G") je technológia určená na vysokorýchlostný internet v mobilných sieťach. Teoretická rýchlosť sťahovania (downlink) je 172,8 Mbps (21.6 MB/s) a odosielania (uplink) 57,6 Mbps (7,2 MB/s).
Deep Space 1

Deep Space 1 je kozmická sonda, vypustená 24. októbra 1998 (14:08 SELČ). Šlo o prvú sondu, ktorá bola zaradená do programu New Millenium. Hlavným cieľom programu bol výskum nových technológií a procesov - predovšetkým iónového motora a autonómnych riadiacich systémov. Sonda skúmala planétku 9969 Braille a kométu 19P/Borrelly.
Priebeh letu.
Sonda odštartovala z Mysu Canaveral pomocou nosnej rakety Delta 7326. Bol to síce lacnejší variant tohto typu, ale aj tak jej transportná nosnosť postačovala na to, aby so sebou vzala satelit SEDSAT-1 ("en Students for the Exploration and Development of Space"), ktorý postavili študenti z Alabamskej univerzity v Huntsville. Úlohou tohto študentského výtvoru bolo zhotovovanie snímok zemského povrchu z obežnej dráhy vo výške 800 km.
Len čo sa sonda Deep Space 1 dostala na medziplanetárnu dráhu, uskutočnil sa pokus o zážih revolučného iónového motora. Ten však 10. novembra 1998 zlyhal – motor horel iba 4,5 minúty a potom samovoľne zhasol. V rovnaký deň sa uskutočnilo ešte niekoľko neúspešných pokusov o znovuobnovenie jeho funkcie. Nasledujúci deň nastal ďalší problém. Sonda prešla do bezpečnostného módu, čo zavinila porucha na autonómnom navigačnom systéme. 19. novembra sa podarilo technikom zo Zeme problém vyriešiť a sonda sa vrátila späť do normálneho módu.
24. novembra 1998 uviedli iónový motor znovu do prevádzky s počiatočným výkonom 500 W, postupne prešiel na vyšší ťah (až 1300 W). 
Dňa 29. júla 1999 sa primárna misia naplnila. Sonda sa priblížila k planétke 9969 Braille a zo vzdialenosti iba 15 km ju vyfotografovala. Sonda Deep Space 1 urobila niekoľko snímok povrchu planétky, spravila základné merania fyzikálnych vlastností – meranie hodnôt slnečného vetra, tvar a rozmery planétky, mineralogické zloženie, jasnosť. Týmto bola úspešne skončená primárna misia, počas ktorej boli otestované všetky použité nové technológie.
Keďže bol iónový motor aj naďalej funkčný, program sa rozšíril ešte o dodatočnú misiu. Sonda bola navedená na dráhu kométy 19P/Borrelly. Úlohou bolo priblížiť sa k nej a vyfotografovať ju. Technici sa obávali poškodenia sondy pri stretoch s rýchlo letiacimi časticami kometárneho prachu. Sonda sa úspešne dostala ku kométe na vzdialenosť 2200 km a pri vzájomnej rýchlosti 16,5 km/s spravila 52 snímok 10 km dlhého jadra kométy.
Misia mala po odvysielaní údajov zo stretnutia s kométou skončiť, ale koniec sa odložil. Takmer po zvyšok roka 2001 pokračovali technické testy systémov sondy. Napokon bol 18. decembra 2001 vyslaný povel na vypojenie iónového motoru sondy, čím jej využívanie v podstate skončilo.
Lewisit

Lewisit (systematicky "(E/Z)"-2-chlóretenyldichlórarzín, synonymum ("cis, trans")-2-chlórvinyldichlórarzín) je organická zlúčenina arzénu. Používaný ako chemická zbraň - pľuzgierotvorná a dráždivá látka.
Vyrábal sa v USA a Japonsku ako chemická zbraň. Pôsobí ako pľuzgierotvorná otravná látka. Čistý lewisit je kvapalina bez farby a zápachu. V prípade prítomnosti prímesí predstavuje obyčajne žltú alebo hnedú kvapalinu s charakteristickým zápachom, podobným muškátu. 
Účinky - príznaky otravy.
Lewisit ľahko preniká odevom aj gumou. Účinky látky sú podobné ako pri yperite avšak s tým rozdielom, že nastupujú okamžite. Na mieste zasiahnutia dochádza k sčervenaniu pokožky a následne vzniku pľuzgierov, ktoré sa zväčšujú a po 12 hodinách prasknú, pričom vytvoria ťažko hojiteľné rany. Výpary lewisitu pôsobia aj na oči a dýchacie orgány, spôsobujú ťažkosti s dýchaním, sucho a pálenie v nose, hrdle, hrudi a kašeľ. Možno tiež pozorovať príznaky celkovej otravy.
Chemické reakcie.
Zlúčenina sa pripravuje adíciou chloridu arzenitého na acetylénu (etín) v prítomnosti vhodného katalyzátora (napríklad chlorid hlinitý alebo roztok chloridu ortuťnatého v kyseline chlorovodíkovej):
Centre 200

Centre 200 je hokejový štadión v meste Sydney v kanadskej provincii Nové Škótsko. Je domovskou arénou tímu Cape Breton Screaming Eagles, účastníkovi QMJHL. Štadión bol v roku 2003 spolu s halifaxskou arénou Halifax Metro Centre spoluusporiadateľom Majstrovstiev sveta v ľadovom hokeji hráčov do 20 rokov. V roku 2008 bol miestom konania Subway Super Series, každoročného stretnutia nádejí kanadského a ruského hokeja. Aréna je tiež miesto, kde sa konajú koncerty a spoločenské podujatia. Modernizáciu arény za prispenia klubu, miestnej a federálnej vlády oznámil starosta obce v roku 2009.
Giovanni Trapattoni

Giovanni Trapattoni (* 17. marec 1939, Cusano Milanino), známy pod prezývkami "Trap" alebo "Maestro" je taliansky futbalový tréner a bývalý aktívny hráč. Patrí k najúspešnejším trénerom v histórii Serie A. Ako hráč sa zúčastnil Majstrovstiev sveta 1962. 
Najlepšie obdobie zažil počas pôsobenia v Juventuse Turín, kde sa stal prvým a zároveň jediným trénerom, ktorý dokázal vyhrať všetky európske pohárové súťaže a taktiež Interkontinentálny pohár. Na Majstrovstvách sveta 2002 a Majstrovstvách Európy 2004 bol trénerom Talianska. O osem rokov neskôr, na Majstrovstvách Európy 2012 trénoval Írsko.
Cesta III. triedy 2132 (Slovensko)

Cesta III. triedy číslo 2132 ("III/2132", staré číslo "III/01894"), nazývaná aj "Cesta SNP" je cesta III. triedy na Slovensku v okresoch Martin a Turčianske Teplice. Jej celková dĺžka je 34,819 km. Cesta bola otvorená v roku 1974 pri príležitosti 30. výročia Slovenského národného povstania a pôvodne bola stavaná na vojenské účely.
Priebeh.
Cesta začína v obci Sučany križovatkou s cestou III. triedy 2131. Ďalej cesta pokračuje cez obec Turčianska Štiavnička, Sklabinský Podzámok (križovatka s III/2149) a Sklabiňa. Pri obci Záborie sa križuje s cestami III/2151, III/2145 a III/2148.
Komunikácia potom prechádza cez obce Záborie, Turčianske Jaseno, Belá-Dulice (križovatka s cestami III/2141 a III/2153) do Necpál (križovatka s III/2142). Za obcou Necpaly nasleduje stúpanie 12 % a úsek s častými zosuvmi. Ďalej nasleduje obec Folkušová, kde sa komunikácia križuje s cestou III/2140 a pokračuje do Sebeslaviec a Blatnice (pred Blatnicou sa nachádzala výrazná nerovnosť – priečny hrb, ktorý bol odstránený). V Blatnici sa nachádza križovatka s komunikáciou III/2139. Za obcou Blatnica cesta prechádza do okresu Turčianske Teplice a vedie cez obec Mošovce (križovatka s III/2178) do Turčianskych Teplíc, do ktorých vstupuje v miestnej časti Turčiansky Michal-Zorkovce. V Turčianskych Tepliciach sa križuje s cestami III/2183 a III/2184. Komunikácia končí v meste Turčianske Teplice križovatkou s cestami I/65 a III/2175.
Zosuvy.
Cesta je známa aj vďaka zosuvu nad obcou Necpaly, kvôli ktorému ju už niekoľkokrát museli opravovať. Cesta bola prvýkrát uzatvorená kvôli zosuvu v roku 2003. Opravili ju, no v roku 2010 prišli výdatné dažde a cesta musela byť znovu uzatvorená. Mnohí vodiči ale nerešpektovali oficiálnu 16-kilometrovú obchádzku a začali uzavretý úsek obchádzať po lúke (vytvorili si poľnú cestu). Na tejto poľnej ceste občas vznikali dopravné zápchy a raz sa tam aj prevrátilo auto. V júni 2012 bola dokončená prvá etapa opravy a cestu otvorili s obmedzením rýchlosti na 30 km/h. V novembri 2012 začala druhá etapa rekonštrukcie, pri ktorej cestári položili nový asfalt. Od roku 2013 je cesta znovu prejazdná.
Zimná údržba.
Na tejto komunikácii nevykonávajú cestári zimnú údržbu v úsekoch Turčianska Štiavnička – Sklabinský Podzámok, Turčianske Jaseno – Belá a Necpaly – Folkušová. Cestu na týchto úsekoch odhŕňajú miestni obyvatelia pomocou traktorov.
Ťatliakovo jazero

Ťatliakovo jazero je malé a plytké jazero v Západných Tatrách, pri Ťatliakovej chate v závere Roháčskej doliny. Nachádza sa vo výške , má rozlohu a maximálnu hĺbku .
William G. Morgan

William G. Morgan (* 23. január 1870, Lockport, New York, USA – † 27. december 1942, Lockport) bol americký pedagóg a vynálezca volejbalu, pôvodne nazvaného Mintonette. 
Navštevoval strednú školu Northfield Mount Hermon School. Počas štúdia na Springfield College v Massachusetts (1892)sa stretol s Jamesom Naismithom, vynálezcom basketbalu. Rovnako ako Naismith, aj Morgan sa venoval kariére telesnej výchovy v YMCA (Young Men's Christian Association) kde sa v roku 1896 stal riaditeľom. Ovplyvnený Naismithom a basketbalom, Morgan vynašiel Mintonette ako menej intenzívny tímový šport vhodnejší pre starších členov YMCA, ale stále vyžadujúci množstvo atletických zručností. Oficiálny názov dostala hra v roku 1896 keď Luther Gulick, zakladateľ Ústavu telesnej výchovy v škole YMCA (Springfield College), pozval Morgana ukázať hru svojich študentov. Pri sledovaní hry Dr. Alfred Halstead navrhol zmenu názvu na volejbal podľa zmyslu tejto hry.
William G. Morgan zomrel v roku 1942. V roku 1978 bol uvedený do siene slávy Springfield College Athletic a v roku 1985 do Volejbalovej siene slávy. Základná škola v Holyoke William Morgan School nesie jeho meno dodnes.
Stjernen Hockey

Stjernen Hockey je profesionálny nórsky hokejový tím, sídliaci v meste Fredrikstad, ktorý pôsobí v najvyššej nórskej súťaži – GET-ligaen. Bol založený v roku 1960.
Stavanger Oilers

Stavanger Oilers je profesionálny nórsky hokejový tím, sídliaci v meste Stavanger, ktorý pôsobí v najvyššej nórskej súťaži – GET-ligaen. Bol založený v roku 2000.
Sparta Warriors

Sparta Warriors je profesionálny nórsky hokejový tím, sídliaci v meste Sarpsborg, ktorý pôsobí v najvyššej nórskej súťaži – GET-ligaen. Bol založený v roku 1958.
Rosenborg IHK

Rosenborg IHK je profesionálny nórsky hokejový tím, sídliaci v meste Trondheim, ktorý pôsobí v najvyššej nórskej súťaži – GET-ligaen. Bol založený v roku 1934.
Manglerud Star Ishockey

Manglerud Star Ishockey je profesionálny nórsky hokejový tím, sídliaci v meste Oslo, ktorý pôsobí v najvyššej nórskej súťaži – GET-ligaen. Bol založený v roku 1913.
Cesta III. triedy 2139 (Slovensko)

Cesta III. triedy číslo 2139 ("III/2139", staré číslo "III/065047") je cesta III. triedy na Slovensku, v okrese Martin. Jej celková dĺžka je 3,100 km a spája obec Blatnica s cestou I. triedy 65. 
Priebeh.
Cesta začína v Blatnici, na križovatke s cestou III/2132 a končí križovatkou s cestou I/65. Na jej trase sa nachádzajú dve zákruty v obci Blatnica a zvyšok trasy je rovný, bez zákrut a výškových rozdielov.
Lørenskog IK

Lørenskog IK je profesionálny nórsky hokejový tím, sídliaci v meste Lørenskog, ktorý pôsobí v najvyššej nórskej súťaži – GET-ligaen. Bol založený v roku 1963.
Lillehammer IK

Lillehammer IK je profesionálny nórsky hokejový tím, sídliaci v meste Lillehammer, ktorý pôsobí v najvyššej nórskej súťaži – GET-ligaen. Bol založený v roku 1957.
Frisk Asker Ishockey

Frisk Asker Ishockey je profesionálny nórsky hokejový tím, sídliaci v meste Asker, ktorý pôsobí v najvyššej nórskej súťaži – GET-ligaen. Bol založený v roku 1922.
Pagan spirit

Pagan Spirit je slovenská black metalová hudobná skupina. Patrí k jednej z prvých a najznámejších v rámci svojho hudobného žánru na Slovensku. Na konci roku 1999 ju založil bubeník s prezývkou Daimonion, pričom spočiatku hrala v netradičnej zostave gitara, klávesy a bicie.
Po piatich mesiachoch existencie vzniká prvá analógová nahrávka s názvom "Grimoire, Mysteries arriving with Death". Ústrednými členmi skupiny sú gitarista Ordog a bubeník Daimonion, ktorý obstaráva aj lyrickú podobu Pagan Spirit. Pre hudbu skupiny je charakteristické používanie rýchlych rytmických prvkov (tzv. blastbeat) a striedavé využívanie klávesových partov podľa individuálnych potrieb samotnej kompozície. Texty obsahujú rôzne okultné, mystické a historické témy.
John Zorn

John Zorn (* 2. september 1953, New York, New York, USA) je americký avantgardný alto-saxofonista, multiinštrumentalista, hudobný producent a skladateľ. 
V detstve sa učil hrať na klavír, flautu a gitaru. K hudbe mal prístup už od detstva, ale oficiálne kariéru začal začiatkom sedemdesiatych rokov. Odvtedy spolupracoval s mnohými hudobníkmi, medzi ktorých patrí napríklad Bill Laswell, Bill Frisell, Fred Frith, Marc Ribot, Mike Patton, Jad Fair, Lou Reed, Laurie Anderson a Yamantaka Eye. 
Od konca osemdesiatych rokov do začiatku deväťdesiatych hral so skupinou Naked City a približne v rovnakom čase založil skupinu Painkiller. Od deväťdesiatych rokov hrá tiež so súborom Masada. 
V roku 1995 založil vlastné vydavateľstvo Tzadik Records, v ktorom vydal väčšinu svojich neskorších albumov. Je aj autorom hudby k mnohým filmom.
Centre Georges-Vézina

Centre Georges-Vézina (bývalý názov "Colisée de Chicoutimi") je hokejový štadión v kanadskom meste Saguenay v provincii Quebec. Je domovskou arénou tímu Chicoutimi Saguenéens, ktorý hrá v Quebec Major Junior Hockey League. Štadión bol otvorený v roku 1948 a od roku 2002 nesie názov miestneho rodáka, legendy NHL, Georgesa Vézinu. Od sezóny 2007 – 2008 je v interiéri arény nainštalovaná veľkorozmerná obrazovka. V roku 2002 prešiel rozsiahlou rekonštrukciou, ktorej súčasťou bola úprava ľadovej plochy na olympijské rozmery.
Metla (skupina)

Metla je slovenská hudobná skupina, ktorú v januári roku 1988 založili Fero Jedlička a Tomáš Mastiš.
História skupiny.
1988
1989
1990
1991
1992
1993
1996
1997
1999
2000
2006
2007
2010
2013
2016
Dostal som za ženu sekeru

Dostal som za ženu sekeru je debutový štúdiový album slovenskej rockovej skupiny Metla.
Zloženie kapely.
Igor Vorek - gitara
Igor Sirotiak - gitara, zbor
Juraj Vohnout - klávesy, zbor
Pavol Jankovič - basgitara, trúbka, sólový spev (1,2,3,4,6,7,8), zbor
František Jedlička - bicie, sólový spev(5), zbor
Hostia na albume.
DJ Vladimír Lovišek - scratch(6)
Pavol Baška - fujara(8)
Lenka Ťapková - zbor(6)
Marcela Chovanová - zbor(6)
Eva Hajasová - zbor(6)
NO COMMENT - zbor(4)
Folklórny súbor Považan - intro(1)
Je to tak

Je to tak je v poradí druhý štúdiový album slovenskej rockovej skupiny Metla.
Zloženie kapely.
Roman Čief - sólový spev(1,2,3,4,5,6)
Igor Sirotiak - gitara, zbor
Igor Vorek - gitara, zbor
Pavol Jankovič - basgitara, sólový spev(7,8), zbor
František Jedlička - bicie, zbor
Hostia na albume.
Anička Maňáková - recitácia(5)
Miťo Milan - flauta(6)
Rasťo Benko - klávesy(6)
Ženy, nikotín a alkohol

Ženy, nikotín a alkohol je demonahrávka slovenskej rockovej skupiny Metla.
Zloženie kapely.
Igor Sirotiak - gitara, sólový spev(7,8), zbor
Igor Vorek - gitara, zbor
Pavol Jankovič - basgitara, sólový spev(1,2,3,4,10), zbor
František Jedlička - bicie, zbor
Jeden z nás 2010

 
Jeden z nás 2010 je album slovenskej rockovej skupiny Metla.
Zloženie kapely.
Miloš Rojček - sólový spev(1,2,3,5,7,10,11,12), zbor
Igor Sirotiak - gitara, zbor
Igor Vorek - gitara,
Pavol Jankovič - basgitara, sólový spev(4,6,8,9,13), zbor
František Jedlička - bicie
Hostia na albume.
Marek Kačaliak - klávesy(3,8)
Mária Dvorská - zbor(13)
Lenka Večoríková - zbor(13)
Maureen Tucker

Maureen Tucker (* 26. august 1944, Levittown, New York, USA) je americká speváčka, gitaristka, basgitaristka a saxofonistka. Je známa najmä ako bubeníčka rockovej skupiny The Velvet Underground, kde v novembri 1965 nahradila pôvodného bubeníka Angusa MacLisea. Po odchode z The Velvet Underground pokračovala v sólovej kariére, počas ktorej nahrala štyri štúdiové albumy. 
Začiatkom 21. storočia sa hudbe prestala venovať.
Na bicie hrala netradične postojačky.
Diskografia.
S ďalšími interpretmi.
"Tento zoznam nie je kompletný."
Pentóza

Pentóza je monosacharid s piatimi atómami uhlíka, so sumárnym vzorcom C5H10O5. Majú molárnu hmotnost 150,13 g/mol. Názov pentóza je odvodený od gréckej číslovky päť (penta) a charakteristickej prípony pre sacharidy -óza. Podľa prítomnosti karbonylovej skupiny rozoznávame "ketopentózu" (obsahuje ketónovú funkčnú skupinu, zväčša na druhom alebo treťom uhlíku) a "aldopentózu" (obsahuje aldehydickú funkčnú skupinu, na prvom uhlíku). Na všetkých ostatných uhlíkoch majú hydroxylovú skupinu. Podobne ako iné monosacharidy, pentózy sa vyskytujú ako lineárne alebo cyklické molekuly. Tieto formy sa vo vodných roztokoch ľahko menia jedna na druhú. Lineárna forma zvyčajne existuje len v roztoku. 
Pod pentózy sa občas zaradzujú i deoxypentózy, ktoré vznikajú z pentóz odobratím jedného alebo viacerých atómov kyslíka. Ich všeobecný vzorec je , kde "y" je počet odobratých kyslíkov.
Pentózy sú veľmi dôležité hlavne v biochémii. Ribóza je zložkou RNA a jej príbuzná deoxyribóza je zložkou DNA. Fosforylované pentózy sú dôležitými produktami sú pentózafosfátovej dráhy, a to hlavne ribóza-5-fosfát (R5P), ktorá sa využíva na syntézu nukleotidov a nukleových kyselín. D-Ribulóza slúži ako akceptor oxidu uhličitého pri fotosyntéze.
Aldopentóza.
Aldopentózy majú tri centrá chirality a preto je možných osem rozličných stereoizomérov. Podľa vzájomnej pozície hydroxylových skupín sa označujú "" alebo "" (nezávisle na ich optickej aktivite). Z týchto sa v prírode nachádza len -ribóza, -xylóza, -arabinóza a -arabinóza. Lyxóza sa v prírode nevyskytuje v čistej forme. 
Ketopentóza.
Ketopentózy majú dva stredy chirality, preto sú možné štyri stereoizoméry. V prírode sa z týchto vyskytujú iba -izoméry. Ketopentózy, ktoré majú karbonylovú skupinu na 3. uhlíku sú vzácne.
Cyklická forma.
Cyklická forma pentóz vzniká interakciou karbonylovej skupiny s hydroxylovou skupinou na inom uhlíku, čím sa z hydroxylu stáva éterový mostík mezdi dvoma uhlíkmi. Touto intramolekulárnou reakciou vznikajú cyklické zlúčeniny, ktoré sú všeobecne označené ako furanózy, pretože pripomínajú molekulu tetrahydrofuránu. Kvôli vzniku kruhu sa karbonylový uhlík stáva chirálnym centrom, ktoré môže mať dve konfigurácie podľa polohy hydroxylovej skupiny. Každá lineárna forma pentózy môže teda vytvoriť dve cyklické formy, nazývané anoméry, ktoré sa označujú α a β.
Deoxypentózy.
Dôležitou deoxypentózou je 2-deoxyribóza, ktorá má dva izoméry.
Vlastnosti.
V bunke majú pentózy vyššiu metabolickú stabilitu než hexózy. 
Polyméry zložené z pentóz sa nazávajú pentozany. 
Skúšky na pentózy.
Najdôležitejšie skúšky na pentózy využíva premenu pentóz na furfural, ktorý následne reaguje s chromofórom. U Tollensovej skúšky na pentózy (odlišnej od Tollensovej skúšky so strieborným zrkadielkom, používaného pre zistenie prítomnosti redukujúcich cukrov) reaguje furfural s floroglucinolom, čím vzniká farebná zlúčenina. U anilínacetátového testu reaguje furfural s anilínacetátom a u Bialovho testu s orcinolom. V každom z týchto testov reagujú pentózy silnejšie a rýchlejšie než hexózy.
Nha Trang

Nha Trang je vietnamské mesto v provincii Khanh Hoa. Podľa údajov z roku 2011 má 329 279 obyvateľov. 450 km juhozápadne sa nachádza Hočiminovo Mesto, 1280 km severne Hanoi a 30 km severne Letisko Cam Ranh.
Eden Hazard

Eden Hazard (* 7. január 1991, La Louvière) je belgický bývalý futbalista, ktorý hrával na pozícií krídelníka. Bol známy hlavne svojou kreativitou, rýchlosťou a technickými vlastnosťami. Mnoho médií, trénerov alebo hráčov ho prirovnávalo k hráčom ako sú Lionel Messi, Cristiano Ronaldo či Neymar Jr.
Klubová kariéra.
Eden Hazard je syn belgického futbalistu Thierryho Hazarda, ktorý hrával futbal na poloprofesionálnej úrovni a matky Carine Hazardovej, ktorá hrala na pozícii útočníčky v prvej ženskej futbalovej divízii v Belgicku. Eden Hazard začal svoju kariéru vo svojom rodnom meste v klube Rozal Stade Brainois vo veku štyri roky. Jeden z jeho trénerov v tíme v ňom objavil veľký talent a okomentoval to slovami: „"On vie všetko. Nemám ho čo naučiť."“ Vo veku osem rokov prestúpil do klubu AFC Tubize. Počas pôsobenia v Tubize si ho počas jedného turnaja všimol skaut z klubu Lille OSC. Skaut ponúkol jeho rodičom zmluvu na prestup do klubu. Jeho rodičia ponuku prijali s nádejou, že sa toho vo Francúzsku môže naučiť viac ako v Belgicku.
V roku 2012 prestúpil do londýnskej Chelsea za čiastku okolo 30 miliónov libier. V Chelsea sa uchytil prakticky ihneď, vo svojej prvej sezóne zaznamenal 11 gólov v 61 zápasoch. V súčasnosti je Hazard jednou z najväčších hviezd svetového futbalu. V roku 2018 sa o neho zaujímal Real Madrid, no Hazard ostal v Chelsea.
7. júna 2019 bol oficiálne oznámený jeho prestup do Realu Madrid. Hazard podpísal zmluvu do roku 2024.
10. októbra 2023 Hazard oznámil ukončenie svojej hráčskej kariéry.
Štatistiky.
"Štatistiky Edena Hazarda v jednotlivých ligových sezónach; aktualizované 7.6.2019"
Vincent Voiture

Vincent Voiture (* 23. február 1597, Amiens, Francúzsko – † 27. máj 1648, Paríž) bol francúzsky básnik a prozaik, jeden z prvých štyroch členov Francúzskej akadémie.
Život.
Narodil sa v rodine obchodníka s vínom, ktorý sa vypracoval na dvorného dodávateľa. Študoval v Paríži, kde sa dostal pod ochranu kráľovho brata Gastona Orléanskeho. Vo veku šestnástich rokov Voiture zložil veršovanú divadelnú hru, ktorú venoval svojmu budúcemu ochrancovi. Gaston ho neskôr menoval svojím domácim účtovníkom, neskôr uvádzačom vyslancov. Jeho spolužiak Gróf d´Avaux ho zoznámil s viacerými osobami z vyšších vrstiev. Chaudebonne ho uviedol do literárneho salónu Hôtel de Rambouillet.
Po komplote zvanom La journée des Dupes (dosl. Deň oklamaných) sprevádzal Voiture Vojvodu orléanskeho na jeho cestách do Lotrinska a Languedocu. Z týchto ciest posielal listy, ktoré sa v literárnom svete stali udalosťou. Epištoly posielal aj zo Španielska, kam ho princ vyslal na diplomatickú misiu.
Po svojom návrate do Paríža v roku 1634 sa stal jedným z prvých členov Francúzskej akadémie. Priazeň kardinála Richelieua si získal svojím majstrovským dielom, listom, v ktorom opísal dobytie Corbie. V roku 1638 bol poverený zaznamenať narodenie dauphina – následníka trónu na dvore Veľkovojvodu toskánskeho. Potom odišiel do Ríma, kde sa zaoberal súdnym procesom Catherine de Rambouillet a bol zvolený za člena "Akadémie humoristov".
Od roku 1639 zastával významnú funkciu na kráľovskom dvore ("maître d’hôtel"), od roku 1642 bol poradcom grófa d’Avaux s príjmom 4 000 livrov. Kráľovná mu navyše udelila dôchodok vo výške 1 000 ecu. Jeho príjem vystúpil na úroveň 18 000 livrov ročne. 
Vďaka svojmu talentu a povahe bol obľúbeným návštevníkom salónov, kde žiaril celý život a budoval si svoje renomé. Jeho listy tam boli považované za základ literárneho vkusu. Voiture zaviedol do poézie manierizmus a galantnosť. Jeho diela však vyšli až po jeho smrti, počas jeho života sa čítali v salónoch. Často v spoločnosti vyvolávali hádky a spôsobovali pohoršenie. Jeho sonet o Uránii ako odpoveď na Benseradovu báseň Job rozdelil salónnu spoločnosť na dva tábory – „jobistov“ a „uránistov“ ("jobelins, uranistes"). Medzi hlavné prívrženkyne Voitura patrila Anne Geneviève de Bourbon-Condé, ktorá sa neskôr zúčastnila vzbury Fronda proti kráľovi.
Jeho povesť pretrvala. Boileau o ňom rozprával nejeden raz, tiež Madame de Sévigné. Voiture mal na francúzsku poéziu silný vplyv. Zatiaľ čo Balzac ju písal v rétorickom a vznešenom štýle, Voiture jej dodal ľahkosť a jednoduchosť. 
Jeho diela boli zozbierané a vydané až po jeho smrti v Paríži v roku 1650 v štyroch zväzkoch a boli často znovu vydávané až do roku 1745.
Zdroje.
Zoznam kultúrnych pamiatok v okrese Dunajská Streda

V okrese Dunajská Streda sa nachádza 77 kultúrnych pamiatok. Toto je zoznam článkov so zoznamami jednotlivých kultúrnych pamiatok podľa obcí.
Zoznam prezidentov Juventus FC

Od založenie Juventusu stálo na čele klubu 23 prezidentov a dva riadiace výbory. Prvým prezidentom bol Eugenio Canfari, ktorý bol zároveň jedným zo zakladajúcich členov.
Najdlhšie obdobie na tomto poste strávil Giampiero Boniperti, ktorý zastával úlohu prezidenta devätnásť rokov v období rokov 1971 – 1990. Jeho nástupca Vittorio Caissotti di Chiusano bol prezident v rokoch 1990 – 2003, dovedna 13 rokov.
Najmladším prezidentom bol Umberto Agnelli, ktorý mal v roku 1955, keď nastupoval do funkcie, 21 rokov. Za zmienku stojí predsedníctvo Švajčiarov Alfreda Dicka a Giuseppe Hessa a Francúza Jeana-Clauda Blanca, ktorí sú jedinými zahraničnými prezidentmi klubu. Počas Dickovho vládnutia získal Juventus prvé scudetto.
Súčasným prezidentom je Andrea Agnelli, ktorý bol zvolený do funkcie 28. apríla 2010 akcionármi klubu.
Zoznam trénerov Juventus FC

Do septembra 2023 viedlo taliansky futbalový klub Juventus FC celkom 45 rénerov, z čoho 10 bolo v tejto funkcii iba dočasne.
Do druhého desaťročia 20. storočia existoval v Taliansku podrobný systém vzdelávania v príprave na majstrovské zápasy. V praxi to znamenalo, že hráči boli zároveň študentmi aj zamestnancami klubu. Hráči Juventusu sa schádzali niekoľkokrát týždenne na štadióne Corso Re Umberto, kde trénovali vždy pod vedením tímového kapitána. 
Zaujímavosti.
Prvým trénerom v histórii Juventusu bol Jenő Károly, ktorého si vybral do tejto pozície prezident klubu Edoardo Agnelli v roku 1923 s cieľom inovovať tím v oblasti taktiky a stratégie hry. Károly viedol mužstvo v 70 zápasoch, až do svojej smrti v roku 1926.
Na začiatku tridsiatych rokov trénoval Juventus Carlo Carcano, ktorý s ním vyhral štyri po sebe idúce ligové tituly (1931 – 1934).
Giovanni Trapattoni viedol Juventus trinásť sezón, z toho v desať za sebou idúcich (1976 – 86, 1991 – 94). Desať sezón strávených na lavičke jedného tímu je talianskych klubovým rekordom. Trénerom tímu bol v celkovo 596 zápasoch a získal 14 rôznych trofejí, čo je rekord medzi talianskymi trénermi.
Bill Laswell

Bill Laswell (* 12. február 1955, Salem, Illinois, USA) je americký avantgardný bas-gitarista, hudobný producent a hudobný skladateľ. Podieľal sa na niekoľkých sto albumoch rôznych interpretov. Medzi hudobníkmi, s ktorými spolupracoval patrí napríklad Herbie Hancock, Iggy Pop alebo John Zorn. Spolu s Fredom Frithom tvoril skupinu Massacre. Od roku 1979 tiež hrá s vlastným projektom Material a bol dlhoročným členom kapely Praxis.
Halný

Halný () je vietor fönového typu, vyskytujúci sa v južnom Poľsku, v Karpatoch a Sudetách. Je to teplý, suchý, nárazový vietor, vanúci smerom do dolín. Najsilnejšie vetry tohto typu vanú v regióne Podhale (z Tatier). Niekedy prináša veľké škody: strháva strechy, ničí lesy (tvoriac polomy). Môže mať aj vplyv na človeka (vyvolávať nespavosť, bolesti hlavy). Halný sa prejavuje okrem iného v Krakove a mestách hornosliezskej aglomerácie.
Zoznam kultúrnych pamiatok v okrese Galanta

V okrese Galanta sa nachádza 96 kultúrnych pamiatok. Toto je zoznam článkov so zoznamami jednotlivých kultúrnych pamiatok podľa obcí.
Zoznam kultúrnych pamiatok v okrese Hlohovec

V okrese Hlohovec sa nachádza 211 kultúrnych pamiatok. V tabuľke sú uvedené obce okresu s počtom kultúrnych pamiatok.
Zoznam kultúrnych pamiatok v okrese Piešťany

V okrese Piešťany sa nachádza 142 kultúrnych pamiatok. V tabuľke sú uvedené obce okresu s počtom kultúrnych pamiatok.
Zoznam kultúrnych pamiatok v okrese Senica

V okrese Senica sa nachádza 143 kultúrnych pamiatok. Toto je zoznam článkov so zoznamami jednotlivých kultúrnych pamiatok podľa obcí.
Zoznam kultúrnych pamiatok v okrese Skalica

V okrese Skalica sa nachádza 122 kultúrnych pamiatok. Toto je zoznam článkov so zoznamami jednotlivých kultúrnych pamiatok podľa obcí.
Zoznam kultúrnych pamiatok v okrese Trnava

V okrese Trnava sa nachádza 305 kultúrnych pamiatok. Toto je zoznam článkov so zoznamami jednotlivých kultúrnych pamiatok podľa obcí.
Peter Mozola

Peter Mozola (* 16. august 1973, Zvolen) je slovenský evanjelický farár a pracovník s mládežou. V roku 1996 založil Evanjelické UPC (Univerzitné pastoračné centrum) v Bratislave – Mlynskej doline. Najprv pod menom Klub MI-31. P. Mozola bol viacero rokov aj podpredseda Spoločenstva evanjelickej mládeže (SEM) – mládežníckej organizácie evanjelikov na Slovensku. Jeho manželka Dagmar Mozolová je moderátorkou a redaktorkou STV.
Iónový motor

Iónový motor, alebo iónový pohon (česky "Iontový motor") je reaktívny motor, ktorý vytvára ťah urýchľovaním a vystreľovaním iónov v protismere zamýšľaného zrýchlenia, za pomoci elektrickej energie. Pre nízky dosahovaný ťah pohonu a teda mimoriadne nízke dosahované zrýchlenia, má obmedzenú špecifickú oblasť použitia. Používa sa najmä pre nepilotované dlhodobé kozmické misie a na dosahovanie vysokých kozmických rýchlostí. Iónové motory dosahujú extrémne vysokú výtokovú rýchlosť paliva, čím dosahujú vysoký špecifický impulz, čo je ich hlavnou výhodou.
Základné typy iónových pohonov.
Základné typy iónových pohonov delíme na:
Základné rovnice iónových pohonov.
Za najzákladnejšie rovnice pre iónový pohon považujeme ťah a špecifický impulz, teda výtokovú rýchlosť iónov.
Ťah iónového pohonu môžme vypočítať z výkonu motora a špecifického impulzu:
formula_1
Kde:
Za ideálných podmienok je kladným iónom udelená rýchlosť:
formula_2
Joe Louis Arena

Joe Louis Arena bola športová aréna v Detroite, v štáte Michigan. Bola otvorená v roku 1979 a v roku 2012 bola štvrtou najstaršou arénou v NHL, staršími štadiónmi sú dve arény v New Yorku a Rexall Place v Edmontone. Je pomenovaná podľa Joea Louisa, boxerskej legendy a miestneho rodáka. Nachádza sa v centre Detroitu v bezprostrednej blízkosti rieky, ktorá preteká mestom. Názov Joe Louis Arena má aj neďaleká zastávka detroitskej siete ľahkého metra.
V roku 1980 bola miestom konania celoštátneho snemu republikánov a zároveň dejiskom NHL All-Star Game. V roku 2006 bola v interiéri nainštalovaná nová veľkoplošná obrazovka a nový ukazovateľ skóre. Joe Louis Arena predstavuje tiež jednu z troch arén NHL, ktoré nie sú pomenované po svojich hlavných sponzoroch. Výstavba novej arény pre Detroit Red Wings, hlavného nájomcu, bola v máji 2012 v projektovom štádiu.
Majstrovstvá Ázie v basketbale

Majstrovstvá Ázie v basketbale je najvyššie ázijské medzinárodné podujatie národných družstiev v basketbale, ktoré riadi Ázijská basketbalová federácia (FIBA Asia). Jeho história siaha do roku 1960, kedy sa na Filipínach konali prvé majstrovstvá Ázie mužov, a o 5 rokov neskôr v Kórejskej republike aj prvé majstrovstvá Ázie žien. Prebiehajú s 2-ročnou periodicitou. Dominujú v nich obe družstvá Číny a u žien aj družstvo .
Majstrovstvá Ázie tiež slúžia ako kvalifikácia ázijských družstiev na majstrovstvá sveta či olympijské hry.
Ázijský pohár v basketbale

Ázijský pohár v basketbale je druhé najvyššie ázijské podujatie národných družstiev v basketbale mužov, ktoré riadi Ázijská basketbalová federácia (FIBA Asia). Jeho história siaha do roku 2004, kedy sa na Taiwane konal prvý turnaj ázijského pohára. Prebieha s 2-ročnou periodicitou a koná sa iba v kategórii mužov. V rokoch 20042010 niesol názov "Ázijský pohár Stanković".
Ázijský pohár sa koná v párnych rokoch, zatiaľ čo najvyššie ázijské podujatiemajstrovstvá Áziev rokoch nepárnych. Pohár tiež slúži ako kvalifikácia na nasledujúce majstrovstvá Ázie.
Astyoché (dcéra Simoeia)

Astyoché alebo Astyocha (starogr. "Ἀστυόχη" – "Astyoché", ) je v gréckej mytológii dcéra riečneho boha Simoeia. 
Astyoché sa stala manželkou Erichthonia syna a nástupcu zakladateľa dardanského kráľovstva Dardana.
So svojim manželom mali syna Tróa, ktorý po svojom otcovi Erichthoniovi nastúpil v Dardanii na trón. Jeho kráľovstvo zahŕňalo dnešné severozápadné pobrežie Malej Ázie a po jeho smrti sa rozdelilo medzi jeho synov Assaraka a Ila. Assarakos sa stal kráľom zmenšenej Dardanie, mladší syn Ilos si vybudoval svoje kráľovstvo v druhej časti Dardanie, kde založil a vybudoval mesto, spočiatku pomenované po ňom Ilion, Ilios, neskôr preslávené pod menom Trója.
Džungárska brána

Džungárska brána je geograficky a historicky významný horský priesmyk medzi Čínou a Strednou Áziou. Bol opísaný ako „jediná brána na horskom hrebeni od Mandžuska po Afganistan v dĺžke približne “ V príbehu od Herodota bol priesmyk spájaný s umiestnením legendárnej krajiny Hyperborea. 
Džungárska brána je úzky priesmyk, ktorý pretína pohoria Džungársky Alatau a Barlyk. Je to zníženina s nadmorskou výškou 450 m, široká 10 až 40 km a dlhá 100 km. So vzdialenosťou je to najvzdialenejšie miesto od mora na Zemi. V súčasnosti slúži ako železničný koridor medzi Čínou a západom. V minulosti viedla priesmykom významná hodvábna cesta.
Koprofágia

Koprofágia alebo skatofágia je pojedanie výkalov. Príslušný jedinec sa volá koprofág alebo skatofág.
Charlamovov pohár

Charlamovov pohár ( ) je ocenenie pre víťaza hokejovej súťaže Minor Hockey League (MHL), ktoré sa udeľuje každoročne víťazovi play-off.
Pôvod.
Pohár je pomenovaný po hokejistovi Valerijovi Charlamovovi, ktorý je považovaný za jedného z najlepších hráčov na svete.